Reglement for bydelene med merknader

|  |  |
| --- | --- |
| **Reglement for bydelene** | **Merknader** |
| **Kapittel 1**Formål og virkeområde*§ 1-1 Formål og virkeområde*Formålet med dette reglementet er å forankre bydelene i kommunens styringssystem, fastsette hvilke kommunale oppgaver bydelene i hovedsak er tillagt ansvaret for og angi saksbehandlingsregler.Bydelsadministrasjonen med bydelsdirektøren som øverste leder er underlagt både byrådet og bydelsutvalget.Reglementets kapittel 2 omhandler bydelenes folkevalgte organer, *andre kommunale organer*, *kontaktordninger* og administrasjon. Kapittel 3 fastsetter bydelenes ansvarsområde. I kapittel 4 fremgår saksbehandlingsreglene for folkevalgte organer, *andre kommunale organer og kontaktordninger*. Kapittel 5 fastsetter tilsyns-, kontroll- og ankeordninger overfor bydelene fra kommunen sentralt. | *Merknad*Formålet med reglementet er å regulere bydelsutvalgene og bydelsadministrasjonens plassering i kommunens politiske og administrative styringssystem og angi saksbehandlingsregler.I reglementet kap. 2 reguleres bydelens organer og frivillige ordninger. Begrepet folkevalgt organ brukes gjennomgående i reglementet for organer som er definert som folkevalgte organer i kommuneloven § 5-1. Folkevalgte organer etter denne bestemmelsen er bydelsutvalget og arbeidsutvalg, tilsynsutvalg og komiteer.Kommuneloven § 5-12 jf. § 5-2 bokstav e *Andre kommunale organer* bestemmer at råd for eldre, for personer med funksjonsnedsettelse og for ungdom er lovpålagte kommunale organer for den enkelte kommune. Bystyret har vedtatt at alle bydeler skal ha tilsvarende råd i den enkelte bydel.Denne ordningen videreføres. Det legges til grunn at kommuneloven § 5-2 Andre kommunale organer med forskrift også skal gjelde for de lokale rådene.Bydelsutvalget har etter reglementet adgang til å etablere kontaktordninger på andre områder.Etter ny kommunelov § 10-2 første ledd er byrådet den øverste ledelse for den samlede kommunale administrasjon, det vil si også for bydelsadministrasjonen |
| **Kapittel 2**Bydelens folkevalgte organer, andre kommunale organer, kontaktordninger og administrasjon. |  |

|  |  |
| --- | --- |
|  |  |
| § 2-1 VirkeområdeKapittel 2 fastsetter bydelens folkevalgte organer, *andre kommunale organer, kontaktordninger* og administrasjon;* obligatoriske og valgfrie folkevalgte organer (§§ 2-2 – 2-5)
* *andre kommunale organer (råd), og kontaktordninger* (§ 2-6)
* bydelsadministrasjonen med bydelsdirektøren som øverste leder (§ 2-7)
 | *Merknad*For organer som er obligatoriske, dvs. bydelsutvalget, arbeidsutvalg og tilsynsutvalg, benyttes begrepet «skal» opprette eller velges. For organer som bydelsutvalget oppretter etter eget ønske benyttes begrepet «kan» opprettes eller etablere. |
| § 2-2 BydelsutvalgBydelsutvalgene er hjemlet i kommuneloven§ 5-7 første ledd, *jf.§ 5-1 andre ledd bokstav d.*I hver bydel skal det være et bydelsutvalg bestående av 15 medlemmer med varamedlemmer. Hver liste skal så vidt mulig tildeles så mange vararepresentanter som den får representanter, med tillegg av tre, jf. valgloven § 11-12 punkt 3.Medlemmene til bydelsutvalget skal velges av innbyggerne i vedkommende bydel (direkte valg).Bydelsutvalget velger selv leder og nestleder av bydelsutvalget.Valgbarhet til bydelsutvalget skal i medhold av forskrift om direkte valg til kommunedelsutvalg § 2 nr. 2, begrenses til å omfatte de som er bosatt i vedkommende bydel.*Kommuneloven § 7-9. Uttreden og fritak gjelder for bydelsutvalgene.* | *Merknad*Bystyret vedtok i sak 121/05 og 238/06 at medlemmene til bydelsutvalget skal velges av innbyggerne i vedkommende bydel (direkte valg), jf. lov 25.09.1992 nr. 107 om kommuner og fylkeskommuner (kommuneloven) § 12 nr. 2. Denne bestemmelsen er videreført i lov 22.06.2018 nr. 83 om kommuner og fylkeskommuner (kommuneloven) § *5-8* Direkte valg til kommunedelsutvalg.Bydelsutvalget velger selv sin leder (bydelsutvalgsleder) og nestleder og konstituerer seg selv, jf. kommuneloven § 5-8 første ledd. Det vises forøvrig til reglementet § 1-1 og merknader til denne.Hver (parti)gruppe skal så vidt mulig ha samme antall varamedlemmer som det har faste medlemmer, pluss tre, jf. lov 28.06.2002 nr. 57 om valg til Stortinget, fylkesting og kommunestyrer (valgloven) § 11-12.Etter § 2-2 siste ledd gjelder kommuneloven§ 7-9 tilsvarende for bydelsutvalgene og bydelenes folkevalgte. § 7-9 første ledd omhandler uttreden, og gjelder for alle folkevalgte organer. Bydelenes valgbarhetskriterier gjør imidlertid at |

|  |  |
| --- | --- |
|  | valgbarheten til bydelsutvalget og dets organer opphører hvis vedkommende ikke lenger er valgbar til bydelsutvalget.Kommuneloven § 7-9 første ledd om utflytting fra kommunen må forstås slik at dette gjelder flytting fra bydelen. Om vedkommende fortsatt bor i kommunen er uten betydning når det gjelder valgbarhet til bydelenes organer. Når det gjelder midlertidig eller endelig fritak etter bestemmelsen andre ledd, er det bydelsutvalget som behandler søknad om dette. |
| *§ 2-3 Arbeidsutvalg Arbeidsutvalgene er hjemlet i**kommuneloven § 5-7 tredje ledd, jf. § 5-1**andre ledd bokstav e.*Hvert bydelsutvalg skal opprette et arbeidsutvalg, som skal bestå av 5 medlemmer med varamedlemmer.Arbeidsutvalget velges blant bydelsutvalgets medlemmer og ledes av bydelsutvalgets leder. Arbeidsutvalget skal bestå av både flertalls- og mindretallskonstellasjonen i bydelsutvalget. En representant fra hver av de partigruppene som ikke blir innvalgt, kan møte som observatør med talerett.Bydelsutvalget fastsetter selv hvilke oppgaver arbeidsutvalget skal ha.Bydelsutvalget kan gi arbeidsutvalget myndighet til å treffe vedtak i saker som ikke har prinsipiell betydning. | *Merknad*Arbeidsutvalget er et obligatorisk organ, *og* bydelsutvalget bestemmer selv dets ansvarsområde. Arbeidsutvalget skal ha 5 medlemmerVed bystyret behandling av revisjon av bydelsreglementet jf. sak 186/19, fikk observatører reglementsfestet talerett i arbeidsutvalget. Inntil denne endringen var det bydelsutvalget som fattet vedtak om eventuell talerett for observatører.Kommuneloven § 5-7 fjerde ledd regulerer bydelsutvalgets adgang til delegasjon av avgjørelsesmyndighet til arbeidsutvalget innen bydelsutvalgets myndighetsområde.Delegasjonsadgangen er begrenset til saker som ikke har prinsipiell betydning. |
| *§ 2-4 Komiteer**Komiteene er hjemlet i kommuneloven § 5-7 tredje ledd, jf. § 5-1andre ledd bokstav e.**Bydelsutvalget kan opprette og velge komiteer som saksforberedende organer for bydelsutvalget. Medlemmer til komiteer skal* | *Merknad*Bydelsutvalget kan oppnevne komiteer for ulike saksområder bestående både av medlemmer valgt blant bydelsutvalgets medlemmer og personer som er valgbare i bydelen. Komiteer for saksområder er hjemlet i samme bestemmelse som bydelsutvalgets |

|  |  |
| --- | --- |
| *velges blant bydelsutvalgets medlemmer og personer som er valgbare til bydelsutvalget.**Bydelsutvalget kan delegere sin kompetanse til å avgi høringsuttalelser til komiteer.**Avgjørelsesmyndighet som ikke gjelder enkeltvedtak eller forskrift, og som ikke binder kommunen privatrettslig, kan delegeres til komiteer. Komiteer kan delegeres fullmakt til å tildele midler, priser og lignende i henhold til kriterier vedtatt av bydelsutvalget. Komiteer kan ikke ta avgjørelser med prinsipiell betydning.**Komiteer kan ikke uten bydelsutvalgets samtykke pålegge administrasjonen ressurskrevende utredningsarbeid.* | arbeidsutvalg, dvs. arbeidsutvalg som etter reglementet § 2-3 oppnevnes av og blant bydelsutvalgets medlemmer. For valg til komite for saksområde, benyttes adgangen til også å velge personer som er valgbare til bydelsutvalget, men som ikke er valgt til bydelsutvalget, jf. kommuneloven § 5-7 tredje ledd siste setning. Bydelenes komiteordning videreføres med hjemmel i sistnevnte. Komite for saksområder skal benevnes som<…>komiteen eller komite for <…>.Delegasjonsadgangen til komiteer er utvidet sammenlignet med delegasjonsadgangen til komiteer i tidligere reglement.Delegasjonsadgangen hjemlet i kommuneloven av 2018 er en tilnærmet videreføring av den praksis som er utviklet over tid i en del av bydelene.Selv om både bydelsutvalgenes arbeidsutvalg og komiteene er opprettet med hjemmel i kommuneloven § 5-7, er delegasjonsadgangen til komiteene gjennom reglementet begrenset i forhold til delegasjonsadgangen til bydelsutvalgets ordinære arbeidsutvalg. Denne ulikheten skyldes ulikheten i oppnevningsgrunnlaget for de to typene folkevalgte organer. |
| *§ 2-5 Tilsynsutvalg**Tilsynsutvalg er hjemlet i kommuneloven § 5-7 tredje ledd, jf. § 5-1andre ledd bokstav e.*1. Tilsynsutvalg for institusjoner mv.I bydeler hvor det er institusjoner som nevnt nedenfor, skal bydelsutvalget opprette og velge ett eller flere tilsynsutvalg mv., avhengig av antall institusjoner. Utvalget skal bestå av *totalt* tre medlemmer og varamedlemmer.Institusjoner som skal stå under folkevalgt tilsyn er sykehjem og institusjoner med heldøgns omsorg og pleie, dagsenter for utviklingshemmede og avlastningsboliger. | *Merknad*Tilsynsutvalgene er hjemlet i kommuneloven 5-7 tredje ledd om arbeidsutvalg. Reglementet§ 2-5 Tilsynsutvalg videreføres med de endringer som følger av endringer i utvalgets hjemmel. De til enhver tid gjeldende instrukser for tilsynsutvalg har utfyllende bestemmelser om utvalgenes virksomhet.1. Tilsynsutvalg for institusjoner Tilsynsutvalg for institusjoner er obligatorisk.Bystyret vedtok instruks for kommunale tilsynsutvalg for institusjon 25.05.2005 sak 165 – Instruks for kommunale tilsynsutvalg for institusjon mv. Instruksen er under revisjon. |

|  |  |
| --- | --- |
| Styremedlemmer og ansatte i kommunale institusjoner *eller hos ikke-kommunale tjenesteytende leverandører,* kan ikke samtidig være medlem eller varamedlem i tilsynsutvalg for samme institusjon.De lokale eldrerådene eller rådene for personer med funksjonsnedsettelse skal være representert med ett *felles* medlem i de enkelte utvalg, dersom de lokale rådene ønsker dette.1. Tilsynsutvalg for hjemmetjenester

Bydelsutvalget skal opprette og velge et tilsynsutvalg for hjemmetjenester.Tilsynsutvalget skal bestå av tre medlemmer og varamedlemmer.Tilsynet er et frivillig tilbud til brukerne. Det er opp til hver enkelt bruker, eventuelt i samråd med pårørende eller verge å ta kontakt med utvalget. Bruker avgjør om kommunikasjonen skal foregå i form av hjemmebesøk eller gjennom skriftlig eller muntlig kommunikasjon.Ansatte i vedkommende bydel *eller hos ikke-kommunale tjenesteytende leverandører*, kan ikke være medlem eller varamedlem av tilsynsutvalg.Bydelsutvalget kan invitere det lokale eldrerådet eller rådene for personer med nedsatt funksjonsevne til å foreslå en kandidat til tilsynsutvalget.1. Alle tilsynsutvalg skal rapportere til bydelsutvalget.
2. *Tilsynsutvalg kan ikke delegeres avgjørelsesmyndighet.*
 | Tilsynsutvalgene skal bestå av totalt 3 medlemmer og varamedlemmer. For å hindre misforståelse med hensyn til antall medlemmer i tilsynsutvalg og synliggjøre at eventuelle kandidater fra rådene inngår som medlem fra rådene, er dette klargjort, jf. reglementet § 2-5 punkt 1 første ledd siste setning og i fjerde ledd.Det er nå både ideelle organisasjoner/ selskaper og private selskaper som leverer institusjonstjenester til kommunen.Styremedlemmer og ansatte i disse selskapene, bør heller ikke kunne sitte i tilsynsutvalg for samme institusjon. Reglementet er endret i tråd med dette.2. Tilsynsutvalg for hjemmetjenesterTilsynsutvalg for hjemmetjenester er obligatorisk.Bystyret vedtok 30.01.2008 sak 22 instruks for kommunale tilsynsutvalg for hjemmebaserte tjenester - Instruks for kommunale tilsynsutvalg for hjemmebaserte tjenester.Instruksen er under revisjon.Se for øvrig tredje avsnitt i merknad til § 2-5 nr. 1 tredje ledd. Endringen i teksten tredje ledd i § 2-5 nr. 2 er gjort for å klargjøre at bestemmelsen gjelder både ideelle og private tjenesteytende leverandører.4.Tilsynsutvalg er ikke et klageorgan, men et organ som utfører tilsyn på bydelsutvalgets vegne. Tilsynsutvalget er i den forbindelse saksforberedende organ for bydelsutvalget og kan ikke ha vedtakskompetanse. |
| *§ 2-6 Bydelens andre kommunale organer (råd) og kontaktordninger*1. Lokalt eldrerådI hver bydel skal det være et lokalt eldreråd | *Merknad*Eldreråd, Råd for personer med funksjonsnedsettelse og Råd for ungdom eller |

|  |  |
| --- | --- |
| som rådgivende organ for bydelsutvalget*, jf. kommuneloven § 5-12 med forskrift og kommuneloven § 5-2 andre ledd bokstav e. Bydelsutvalget velger rådet.*2. Lokalt råd for personer med*funksjonsnedsettelse*I hver bydel skal det være et lokalt råd for personer med *funksjonsnedsettelse* som rådgivende organ for bydelsutvalget*, jf. kommuneloven § 5-12 med forskrift og kommuneloven § 5-2 andre ledd bokstav e. Bydelsutvalget velger rådet*.3. Lokalt ungdomsrådI hver bydel skal det være et ungdomsråd, som rådgivende organ for bydelsutvalget, *jf. kommuneloven § 5-12 med forskrift og kommuneloven § 5-2 andre ledd bokstav e. Bydelsutvalget velger rådet*.4. Andre *kontaktordninger* Bydelsutvalget kan *i samarbeid med bydelens innbyggere, brukere, grupper og organisasjoner mv. etablere faste eller midlertidige ordninger for kontakt,**samarbeid, høringer eller annen dialog med bydelens brukere og innbyggere.* | annet medvirkningsorgan for ungdom er lovpålagte kommunale organer i den enkelte kommune, jf. kommuneloven § 5-12.Bystyret har vedtatt at alle bydeler skal ha de tilsvarende rådene lokalt. Denne ordningen videreføres. Det legges til grunn at kommuneloven § 5-12 med forskrift også skal gjelde for de lokale rådene.Rådene er ikke folkevalgte organer etter kommuneloven § 5-1, men andre kommunale organer etter loven § 5-2 bokstav e. § 5-2 siste ledd bestemmer at «for øvrig gjelder de samme bestemmelsene som for folkevalgte organer etter § 5-1». Dette innebærer at kommunelovens saksbehandlingsregler gjelder for rådene, jf. reglementet § 4-2 Lovpålagte saksbehandlingsregler. I tillegg kommer forskrift om kommunale og fylkeskommunale råd for eldre, for personer med funksjonsnedsettelser og for ungdom.Forskriftene gjøres gjeldende for disse rådene etter reglementet § 2-6.Etter reglementet § 2-6 nr. 4 kan bydelsutvalget i samarbeid med bydelens innbyggere, brukere og organisasjoner mv. etablere faste eller midlertidige kontaktordninger for samarbeid, høringer eller annen dialog med bydelens brukere og innbyggere. Denne type ordninger er verken folkevalgte organer eller kommunale organer etter kommuneloven § 5-12.Kontaktordninger etter denne bestemmelsen kan på den ene siden ligge nær opp til rådene når det gjelder organisering og aktivitet. Det andre ytterpunktet kan vær mer uformelt organisert medvirkning som spørreundersøkelser på nett, åpne høringsmøter mv.Reglementet § 4-2 Lovpålagte saksbehandlingsregler bestemmer at kommunelovens saksbehandlingsregler gjelder for etablerte kontaktordninger så langt de passer. Er kontaktordningen fast med regelmessige møter og aktivitet nær de kommunale organene, legges det til grunn at |

|  |  |
| --- | --- |
|  | kommunelovens saksbehandlingsregler skal brukes. |
| *§ 2-7 Bydelsdirektøren. Bydelsadministrasjonen*Hver bydel har en bydelsdirektør og en bydelsadministrasjon.Bydelsdirektøren er bydelens øverste administrative leder og overordnet bydelsadministrasjonen med tjenestesteder.Bydelsdirektøren ansettes av byrådet, som har arbeidsgiveransvaret for bydelsdirektøren.Bydelsadministrasjonen er bydelsutvalgets sekretariat. Bydelsdirektøren skal møte i bydelsutvalgets møter.Bydelsadministrasjonen har avgjørelsesmyndighet når slik myndighet er tildelt fra bystyret, eller delegert fra byrådet/den enkelte byråd eller bydelsutvalget.Tildeling/delegasjon av myndighet til bydelsadministrasjonen skjer til bydelsdirektøren, med mindre annet er særskilt bestemt. Bydelsdirektøren kan delegere videre internt i administrasjonen.Bydelsdirektøren skal utnevne *én* leder av barnevernadministrasjonen i bydelen. | *Merknad*Kommunikasjon mellom bydelsadministrasjonen, herunder tjenestestedene, og de politiske organer går gjennom bydelsdirektøren, med mindre denne har bestemt noe annet.I Oslos styringssystem går det to delegasjons- og instruksjonslinjer (styringslinjer) til bydelsdirektøren. Den ene går fra byrådet på vegne av byrådsavdelingen til bydelsdirektøren. Den andre går fra bydelsutvalget til bydelsdirektøren.Byrådets adgang til å delegere myndighet til vedkommende byråd fremgår av kommuneloven 10-2 femte ledd.Vedkommende byråd kan videredelegere til bydelsadministrasjonen i saker hvor det ikke er delegasjonsforbud. I styringslinjen fra byrådet, går arbeidsgivermyndigheten/personalreglementet mv., instrukser og fullmakter etter andre administrative regelverk. I tillegg kommer myndighet til å treffe vedtak etter reglementet§ 3-4 med de unntak som fremkommer i bestemmelsens andre ledd. Instruks for virksomhetsstyring i Oslo kommune gjelder for bydelsdirektøren. Dette innebærer blant annet at bydelsdirektøren er underlagt ansvarlig byrådsavdeling, og at bydelsdirektøren er øverste representant for Oslo kommune som arbeidsgiver i bydelsadministrasjonen, jf. over. Lov 17.07.1992 nr. 100 om barneverntjenester (barnevernloven) § 2-1 stiller krav til organiseringen av barnevernadministrasjonen. På grunn av dette må bydelene ha én leder for barnevernadministrasjonen i bydelen, som selv må fatte de vedtak hvor barnevernloven oppstiller delegasjonsforbud, jf. § 3-4 andre ledd. |

|  |  |
| --- | --- |
|  |  |
| **Kapittel 3**Bydelens oppgaver og myndighetsområde |  |
| *§ 3-1 Virkeområde*§ 3-2 gir en oversikt over bydelens hovedansvarsområde.I §§ 3-3 og 3-4 fordeles oppgaver og myndighetsområde mellom bydelsutvalget og bydelsadministrasjonen v/bydelsdirektør. |  |
| *3-2 Bydelens oppgaver og myndighetsområder*Bydelenes oppgaver og myndighetsutøvelse er knyttet til følgende områder:1. lov om sosiale tjenester i arbeids- og velferdsforvaltningen av 18.12. 2009 nr. 131
2. lov om kommunale helse- og omsorgstjenester av 24.06.2011 nr. 30
3. lov om barneverntjenester av 17.07.1992 nr. 100
4. lov om folkehelsearbeid av 24.06.2011 nr. 29
5. lov om barnehager av 17.06.2005 nr. 64
6. lov om introduksjonsordning og norsk opplæring for nyankomne innvandrere av 04.07.2003 nr. 80
7. lov om strålevern og bruk av stråling av 12.05.2000 nr. 36
8. lov om pasient- og brukerrettigheter av 02.07.1999 nr. 63
9. lov om vern mot smittsomme sykdommer av 05.08.1994 nr. 55
10. lov om vern mot tobakkskader av 09.03.1973 nr. 14
11. andre lover som pålegger kommunen oppgaver, og hvor bydelen er delegert myndighet
12. kommunale forskrifter der bystyret har delegert myndighet til bydelen
13. kommunale oppgaver vedtatt av bystyret, og hvor bydelen er tillagt ansvar.
 | *Merknad*Bydelen er pålagt å ivareta de oppgavene som er listet opp i § 3-2. § 3-2 er ikke uttømmende, men må suppleres med delegasjonsvedtak i andre regelverk samt enkeltstående delegasjonsvedtak.Bydelens oppgaver er i hovedsak avgrenset mot de oppgaver særlovgivningen legger til fylkeskommunen. Fylkeskommunens oppgaver er i Oslo kommune som regel lagt til byomfattende virksomheter, f.eks. har Barne- og familieetaten ansvar for fylkeskommunens oppgaver etter barnevernloven.Når det gjelder lov om introduksjonsordning for nyankomne innvandrere vil det være delt ansvar mellom undervisningssektoren og bydelssektoren.Bydelene er i bystyrevedtak delegert myndighet etter kommunale forskrifter. Eksempler på dette er forskrift [om tilrettelagt](https://lovdata.no/dokument/OV/forskrift/2015-08-26-1007) [transport for personer med](https://lovdata.no/dokument/OV/forskrift/2015-08-26-1007) [forflytningsvansker,](https://lovdata.no/dokument/OV/forskrift/2015-08-26-1007) kommunale forskrifter om boligvirkemidler m.m.Bydelene er også tillagt ansvar for kommunale oppgaver vedtatt av bystyret, for eksempel forvaltning av lokale parker og nærmiljøanlegg samt utleie og salgstillatelse |

|  |  |
| --- | --- |
|  | for gater og torg utenfor sentrum. |
| *§ 3-3 Bydelsutvalgets oppgaver og myndighetsområde*1. Bydelsutvalget har ansvar for planlegging og oppfølging innenfor de arbeidsområder som er nevnt i § 3-2.
2. Bydelsutvalget har avgjørelsesmyndighet i saker som er tillagt det av bystyret.
3. Bydelsutvalget har ansvaret for å vedta budsjett og regnskap for bydelen.

Bydelsutvalget skal vedta et budsjett innenfor de rammer, retningslinjer og frister som bystyret fastsetter i sitt budsjettvedtak, herunder økonomireglementet og budsjettfullmaktene.Bydelsutvalget skal behandle bydelens regnskap med den spesifikasjon som ble brukt under bydelsutvalgets behandling av det aktuelle årsbudsjettet, med direktørens kommentarer.1. Bydelsutvalget er den øverste myndighet i bydelen, og *utvalgets leder eller 1/3 av medlemmene i utvalget* kan forlange enhver sak under bydelens virksomhetsområde lagt fram for *bydelsutvalget* til avgjørelse. Dette gjelder ikke når annen myndighetsfordeling følger av lov, enkeltvedtak gjeldende for bestemte enkeltpersoner, dette reglementets § 3-4 andre ledd, eller andre vedtak fattet av bystyret.
2. Bydelsutvalget har ansvar for å føre tilsyn med bydelens virksomhet. Tilsynet ivaretas primært gjennom ordinær budsjettoppfølging, gjennomgang av tertialrapporter, årsmeldinger og øvrige meldinger som bystyret fastsetter, samt
 | *Merknad*1.Bydelsutvalget har overordnet ansvar for oppgaver som er nevnt i § 3-3. Utover dette kan bydelsutvalget ta opp egne tiltak, i den grad det er budsjettmessig dekning for det.Bydelsutvalget skal påse at virksomheten drives på en mest mulig rasjonell og økonomisk måte. Bydelsutvalget skal holde seg orientert om behovet for nye tiltak og sørge for nødvendige utredninger om dette behov og om hvilke ressurser som trengs.Bydelsutvalget skal også samarbeide med myndigheter, institusjoner, frivillige organisasjoner mv. hvis virksomhet berører bydelsforvaltningens arbeidsområde.2.Bydelsutvalget kan delegere myndighet til bydelsdirektøren i saker som ikke har prinsipiell betydning, dersom bystyret ikke har bestemt noe annet, jf. kommuneloven § 5-7 fjerde ledd.Bydelsutvalgets ansvar etter denne bestemmelsen omfatter ikke enkeltvedtak og vedtak i enkeltsaker som er tildelt eller delegert bydelsadministrasjonen i § 3-4.3.Økonomireglementet og budsjettfullmakter presiserer nærmere hvilke formkrav som er knyttet til budsjettfremlegg fra bydelsdirektøren og hvilken adgang bydelsutvalget har for videredelegasjon av budsjettfullmakter til bydelsdirektøren.Årsbudsjett og årsregnskap må for øvrig behandles og avlegges i en form som er i tråd med forskrifter for kommunale og fylkeskommunale budsjetter og regnskaper, fastsatt av departementet. |

|  |  |
| --- | --- |
| rapporteringsordninger som bydelen selv fastsetter.*Utvalgets leder eller 1/3 av medlemmene i utvalget* kan forlange enhver sak under bydelens virksomhetsområde lagt fram for *bydelsutvalget* til orientering, med de begrensninger som følger av lovbestemt taushetsplikt, øvrige bestemmelser i dette reglement, eller andre vedtak fattet av bystyret.1. Bydelsutvalget skal avgi uttalelser i saker som forelegges det.
2. Bydelsutvalget skal avgi innstillinger eller fremsette forslag til byrådet og bystyret i saker som skal avgjøres av sentralt organ.
3. Bydelsutvalget kan pålegge administrasjonen å utrede saker innenfor bydelsutvalgets myndighetsområde, jf. reglementets § 3-3.
4. Bydelsutvalget skal ha rett til innsyn i alle kontrakter, avtaler mv. i den utstrekning organet selv mener dette er nødvendig for å ivareta tilsynsansvaret. Innsyn kan kreves av et enkelt medlem og den etterspurte informasjon skal gis til hele utvalget, om nødvendig unntatt offentlighet og underlagt taushetsplikt.
 | 4.Bestemmelsen tydeliggjør at selv om vedtaksmyndighet er delegert, kan medlemmer i bydelsutvalget kreve at saker under bydelens virksomhetsområde med de begrensninger som fremkommer av bestemmelsen punkt 4, legges fram for seg til avgjørelse.Kommunelovens bestemmelse om vilkår for å ta saker opp til behandling fremgår av bestemmelsen, jf. kommuneloven § 11-3. Et viktig unntak er enkeltvedtak som retter seg mot fysiske personer.Det minnes om at i saker hvor vedtak allerede er fattet reguleres klage- og omgjøringsadgangen etter forvaltningslovens regler.Avslutningsvis nevnes at bestemmelsen også avgrenses av dette reglement § 3-4 andre ledd og andre vedtak fattet av bystyret. Sistnevnte gjelder blant annet regelverk der myndighet er lagt i byrådslinjen.*5.*Bydelsutvalget skal ivareta tilsyn med hele bydelens virksomhet. Bydelsutvalget kan pålegge administrasjonen å utarbeide de rapporter utvalget finner nødvendig for utøvelsen av sin tilsynsvirksomhet.Bydelsutvalget kan på denne måten tilpasse rapporteringsordningene til bydelens særskilte behov.Som del av tilsynsordningen i bydel kan medlemmer av bydelsutvalget kreve saker under bydelens virksomhetsområde lagt fram bydelsutvalget til orientering.Kommunelovens bestemmelse om vilkår for å ta saker opp til behandling fremgår av kommuneloven § 11-3 som kommer til anvendelse i tilfeller som dette. |
| *§ 3-4 Bydelsadministrasjonens oppgaver og myndighetsområde**Bydelsadministrasjonen delegeres, på byrådets og den enkelte byråds vegne,* | *Merknad*Bydelsadministrasjonens og enkeltstillingers myndighet etter § 3-4, jf. § 3-2, er ikke |

|  |  |
| --- | --- |
| *myndighet til å treffe vedtak i enkeltsaker som ikke er av prinsipiell betydning og som faller inn under § 3-2, med de unntak som følger av denne bestemmelsens annet ledd. Delegasjon til bydelsadministrasjonen går til bydelsdirektøren som kan delegere videre.**Bydelsadministrasjonen tildeles myndighet til å treffe avgjørelser i enkeltsaker etter § 3- 2 nr. 1. Myndighet til å fatte vedtak etter §**3-2 nr. 2, for så vidt det gjelder loven § 9-7 andre ledd (bruk av tvang overfor enkelte utviklingshemmede) tildeles den som har det overordnede faglige ansvaret for tjenesten. Leder av barnevernadministrasjonen i bydelen, jf. § 2-7 syvende ledd, tildeles myndighet til å treffe avgjørelser i enkeltsaker etter § 3-2 nr. 3. Byrådet ved vedkommende fagbyråd utøver tilsyn og kan gi veiledende retningslinjer for utøving av myndigheten etter dette ledd.*Utenfor de områder som er nevnt i § 3-2, skal bydelsadministrasjonen forelegge saker som innebærer politiske avveininger for bydelsutvalget, eller det politiske organ bydelsutvalget har bestemt.Bydelsdirektøren har ansvar for å føre tilsyn med virksomheten i bydelen. | delegert fra bydelsutvalget, men enten i linjen fra byrådet eller direkte fra bystyret til bydelsadministrasjonen eller stilling i bydelsadministrasjonen.Den vanlige måten å fordele myndighet på er ved ordinær delegasjon ett trinn av gangen. Dette gjelder de fleste særlovene, og myndigheten er da i reglementet delegert fra bystyret til bydelsadministrasjonen på vegne av byrådet og fagbyråden, jf. reglementet § 3-4 første ledd, jf. § 3-2. Denne måten å delegere på sikrer lik fordeling av myndighet til alle bydelene. Samtidig sikres byrådets og byrådens plass i delegasjonsrekken ved at de i prinsippet kan instruere eller trekke tilbake myndigheten. Byrådet/byråden har instruksjonsmyndighet overfor bydelsadministrasjonen i disse sakene og fører tilsyn med myndighetsutøvelsen.I tillegg har bystyret, på grunn av saksbehandlingsregler i enkelte særlover, også lagt myndighet direkte til bydelsadministrasjonen eller til stilling i bydelsadministrasjonen. Myndighet til å treffe avgjørelser i enkeltsaker etter § 3-2 nr.1 (sosialtjenesteloven) legges til bydelsadministrasjonen. Årsaken til unntaket er at sosialtjenesteloven er til hinder for ordinær delegasjon av myndighet.Utgangspunkt for ordinær delegasjon, er at det organ som delegerer selv må ha myndigheten. Når det gjelder sosialtjenesteloven, bestemmer denne at hvis et folkevalgt organ etter kommunestyrets beslutning skal behandle saker vedrørende enkeltpersoner etter denne lov, skal organet ha tre til fem medlemmer.Verken bystyret eller byrådet kan etter denne bestemmelsen behandle saker vedrørende enkeltpersoner etter sosialtjenesteloven og dermed heller ikke delegere denne myndighet. Bystyret har tidligere besluttet at myndighet til å behandle saker etter sosialtjenesteloven tildeles bydelsadministrasjonen og denne løsningen videreføres. Myndighet til å treffe vedtak etter § 3-2 nr. 2, jf. helse- og omsorgstjenesteloven § 9-7 andre ledd (bruk |

|  |  |
| --- | --- |
|  | av tvang overfor enkelte utviklingshemmede), legges i loven til den som har det overordnede faglige ansvaret for tjenesten. Tildelt myndighet til bestemt stilling i bydelsadministrasjonen etter helse- og omsorgstjenesteloven kan ikke videredelegeres. Leder av barnevernadministrasjonen er tillagt myndighet til å treffe vedtak i enkeltsaker etter§ 3-2 nr. 3. Leder av barnevernadministrasjonen har ikke adgang til å delegere videre myndighet til å fatte akuttvedtak etter barnevernloven. Byrådet ved vedkommende byråd har ikke instruksjonsmyndighet på disse områdene, men kan utøve tilsyn og kan gi veiledende retningslinjer for utøvelsen av myndigheten etter disse bestemmelsene.Bydelsdirektøren har et selvstendig ansvar for å føre tilsyn med bydelens virksomhet. |
| **Kapittel 4**Saksbehandlingsregler for bydelsutvalget, andre folkevalgte organer, bydelens andre kommunale organer (råd) og kontaktordninger |  |
| *§ 4-1 Virkeområde**Disse bestemmelsene får anvendelse på all møtevirksomhet i bydelens folkevalgte organer, bydelens andre kommunale organer (råd), og kontaktordninger,**jf. §§ 2-2 til 2-6.* |  |
| § 4-2 *Lovpålagte saksbehandlingsregler**Saksbehandlingsreglene i kommuneloven kapittel 11 gjelder for bydelens folkevalgte organer og andre kommunale organer, med unntak av § 11-7 Fjernmøter og § 11- 8 Hastesaker første ledd. For kontaktordninger gjelder reglene så langt de passer.* | *Merknad*Kommunelovens saksbehandlingsregler gjelder for folkevalgte og andre kommunale organer. I tillegg bestemmes det at kommunelovens saksbehandlingsregler gjelder for etablerte kontaktorganer så langt de passer, se merknaden til § 2-6 nr.4.I tillegg til kommunelovens |

|  |  |
| --- | --- |
|  | saksbehandlingsregler gjelder de saksbehandlingsreglene som er vedtatt av bystyret i dette kapitlet. §§ 4-3 *Åpen halvtime* og 4-6 *Innbyggerforslag* er videreføring fra tidligere reglement.I tillegg til kommunelovens og reglementets saksbehandlingsregler, er det i øvrig lovgivning, f.eks. valgloven, forvaltningsloven, offentleglova, særlovgivningen innen bydelenes ansvarsvarsområde mv., en rekke saksbehandlingsregler som kommer til anvendelse i bydelenes virksomhet. |
| *§ 4-3 Åpen halvtime*Møte i bydelsutvalg og komiteer i bydelen starter med "åpen halvtime", der publikum gis anledning til å stille spørsmål og fremme synspunkter til organet uten debatt.Det er ikke adgang for tillitsvalgte eller ansatte i bydelen å stille spørsmål eller fremme synspunkter i "åpen halvtime" vedrørende saker som angår dem som tillitsvalgt/ansatt.For øvrig kan ansatte i egenskap av beboer/bruker av bydelens tjenester benytte "åpen halvtime".Publikum har ikke anledning til å komme med spørsmål og meningsytringer under organets møte for øvrig. |  |
| *§ 4-4 Forslags- og vedtaksformuleringer i bydelens folkevalgte- og kommunale organer**Forslagene skal utformes slik de skal lyde i vedtaks form. Det skal blant legges vekt på følgende hensyn:** *formuleringene må være presise, klare og entydige*
* *formuleringene må være fullstendige og så langt det er mulig selvforklarende*
* *alle forslag leveres skriftlig påført*
 | *Merknad*§ 4-4 Forslags- og vedtaksformulering er en ny bestemmelse. Formålet med bestemmelsen er å sikre at forslag og vedtak i bydelsutvalget ikke strider mot lov eller forskrift og at vedtakene som fremkommer i protokollen er selvforklarende og entydige. Tilsvarende regler gjelder for bystyret og dets organer*.* |

|  |  |
| --- | --- |
| *forslagsstillerens navn.* |  |
| *§ 4-5 Deltakelse i lukkede møter**I tillegg til medlemmer kan, etter utvalgets bestemmelse, følgende være tilstede i lukket møte:** *Varamedlemmer som ikke deltar i møtet i tilfeller hvor det er påregnelig at vedkommende må tre inn i møtet under behandlingen av saken, eller det er påregnelig at vedkommende skal delta ved behandlingen av samme spørsmål i et senere møte.*
* *Møtesekretæren og eventuelt andre fra sekretariatet som har oppgaver knyttet til behandlingen av saken.*
* *Ansatte i bydelsadministrasjonen som har oppgaver knyttet til fremleggelsen/iverksettelsen av saken.*
 | *Merknad*§ 4-5 Deltakelse i lukkede møter er en ny bestemmelse. Formålet med bestemmelsen er å etablere felles praksis i tråd med lovgivningen når det gjelder hvem som kan delta i lukkede møter. Bestemmelsen er i tråd med tilsvarende bestemmelse i reglementene for bystyret og bystyrets komiteer. |
| *4-6 Innbyggerforslag*Innbyggerne i bydelen kan fremme forslag som gjelder bydelens virksomhet.Bydelsutvalget plikter selv å ta stilling til forslaget dersom minst 300 innbyggere i bydelen står bak forslaget. Bydelsutvalget tar selv stilling til om forslaget gjelder bydelens virksomhet.Bydelsutvalget skal ta stilling til forslaget senest seks måneder etter at det er fremmet. Forslagsstillerne skal informeres om de avgjørelser som treffes, og de tiltak som gjennomføres som følge av forslaget.I samme valgperioden kan det ikke fremmes forslag dersom dette har:1. samme innhold som et tidligere forslag fremmet etter denne bestemmelsen, eller
2. samme innhold som en sak som er behandlet av bystyret eller bydelsutvalget i løpet av valgperioden.

Bydelsutvalget tar selv stilling til om | *Merknad*Innbyggerne i bydelen kan fremme forslag som gjelder bydelens virksomhet.Bydelsutvalget plikter selv å ta stilling til forslaget dersom minst 300 innbyggere i bydelen står bak forslaget.Bestemmelsen er et supplement til retten til å fremme innbyggerinitiativ til bystyret etter kommuneloven § 12-1 Innbyggerforslag.Et forslag med samme innhold kan ikke fremmes to ganger i samme valgperiode. Et forslag kan heller ikke fremmes på nytt før det er gått fire år siden forslaget sist ble fremmet. Initiativtakerne skal informeres om de avgjørelser som treffes og de vedtak og tiltak som gjennomføres som følge av forslaget. Et forslag som er fremmet og som blir nedstemt, kan ikke påklages med mindre dette følger av andre regler. Det vises for øvrig til Kommunal- og moderniseringsdepartementets rundskriv H-18/03.Å «ta stilling til» forslag betyr at |

|  |  |
| --- | --- |
| forslaget omfattes av bokstav a) eller b).Et forslag som er fremmet etter reglene i denne paragraf, og som blir nedstemt i bydelsutvalget, kan ikke påklages med mindre dette følger av andre regler. | bydelsutvalget har hatt saken på dagsordenen og bestemt hvordan man skal forholde seg til den innenfor fristen i § 4-6 andre ledd, f.eks. treffe et realitetsvedtak, et avvisningsvedtak, vedtak om nærmere utredning av spørsmålet eller fastsatt en plan for videre saksgang.Avgjørelsesmyndighet kan ikke delegeres til andre organer eller bydelsdirektøren, heller ikke avvisningsvedtak. |
| **Kapittel 5**Bydelens rapporteringsansvar. Sentrale organers tilsyn og kontroll med bydelen*§ 5-1 Bydelsutvalgets rapporteringsansvar*Bydelsutvalget skal behandle de rapporter om økonomi og tjenesteproduksjon som bystyret bestemmer. I rapportene skal bydelsutvalget gi en beskrivelse av ressursbruk og status for tjenesteproduksjon, samt en vurdering av utviklingen i bydelens ressursbruk og tjenester i forhold til målene og overordnede retningslinjer bystyret har knyttet til sitt budsjettvedtak. Byrådet gir nærmere retningslinjer for frist og innhold i de ulike rapportene |  |
| *§ 5-2 Byrådets tilsyn*Byrådet ivaretar sitt tilsyn overfor bydelene primært ved gjennomgang av bydelenes årsbudsjett, årsrapporter og øvrige rapporter som bystyret fastsetter. Dersom byrådet gjennom sitt tilsyn konstaterer betydelig avvik mellom utviklingen av ressursbruk, tjenesteproduksjon eller anvendelse av lover og overordnede retningslinjer i forhold til forutsetningene definert av bystyret eller lovgiveren, skal byrådet fremme forslag til iverksettelse av korrektive tiltak/instruksjon av bydelsutvalgene for bystyret. | *Merknad*Byrådet ved ansvarlig byråd vil, gjennom sin administrative instruksjonsmyndighet overfor bydelsdirektørene, ha løpende kontakt med den administrative ledelsen i bydelene, og gjennom denne også kunne innhente de opplysningene som er nødvendige for å ivareta tilsynsansvaret.Byrådet har ingen instruksjonsmyndighet overfor bydelsutvalgene, men fremmer saker med innstilling til bystyret. Byrådets tilsynsfunksjoner må derfor i hovedsak knyttes til de formelle rutiner (årsbudsjett, års- og tertialrapporter, regnskapsavleggelse) der bydelsutvalgene er forpliktet til å rapportere til bystyret. For å sikre at byrådet kan ivareta |

|  |  |
| --- | --- |
|  | dette tilsynsansvaret er byrådet derfor adressaten for de formelle kontaktene mellom bydelsutvalgene og de sentrale organer. |
| *§ 5-3 Anke over bydelsutvalgets vedtak*1. Bydelsdirektøren plikter å forlange et vedtak brakt inn for bystyret, dersom vedtaket etter direktørens vurdering strider mot lov, forskrift eller kommunens overordnede retningslinjer.

Kravet om å bringe saken inn for bystyret må legges fram i bydelsutvalgets møte, eller varsles i møtet og deretter fremsettes innen en uke.Kravet fremsettes for byrådet, med kopi til bydelsutvalget. Bydelsutvalget skal uten opphold sende eventuell uttalelse til byrådet.1. Byrådene eller den vedkommende byråd utpeker, kan i bydelsutvalgets møte forlange et vedtak brakt inn for bystyret.
2. Beslutning om å bringe et vedtak inn for bystyret har oppsettende virkning.
3. Saken bringes uten opphold til bystyret for endelig avgjørelse.
 | *Merknad*Bestemmelsen pålegger bydelsdirektøren en plikt til å anke vedtak i bydelsutvalget, dersom vilkårene for dette er oppfylt.Bydelsutvalget ligger i styringslinjen under bystyret, men ikke byrådet. Bystyret kan som hovedregel overprøve et vedtak fattet av bydelsutvalget.Byrådet har ingen instruksjonsmyndighet over bydelsutvalget og kan ikke overprøve et vedtak fattet av bydelsutvalget. Byrådets sanksjonsmulighet overfor bydelsutvalget er å anke vedtaket inn til bystyret for eventuell overprøving av *bystyret.*Medlemmer av bydelsutvalget har ikke adgang til mindretallsanke overfor bydelsutvalgets vedtak. De kan heller ikke kreve lovlighetskontroll etter kommuneloven § 27-1. Foruten fylkesmannen er det kun tre eller flere bystyrerepresentanter som har rett til å kreve lovlighetskontroll av vedtak i kommunens folkevalgte organer. |
| **Kapittel 6**Ikrafttredelse, opphevelse av eldre bestemmelserDette reglementet trer i kraft fra den dato det nye bystyret konstituerer seg etter kommunestyrevalget 2019. Fra samme tidspunkt oppheves Reglement for bydelene vedtatt 15.10.2003 sak 363/03 med senere endringer. |  |